PressReader - Kuier: 2018-01-24 - Hal­lo my Kui­er- men­se,
In Ja­nu­a­rie is men­se nog­al ver­al ge­pla oor hul be­gro­tings, hul ge­wig en die sko­le wat her­o­pen. Maar hier­die jaar is an­ders, ver­al as jy in die Kaap woon. Ja, ons is nog ge­pla met die beur­sies, die skaal en die oor­trek van skool­boe­ke, maar die ding wat al­mal op hol het, is die kraan. Dis ’n reg­te Ja­nu-wor­ry hier in die Wes-Kaap en ons al­mal wor­ry oor wa­ter . . .
Dag Ze­ro is op ons en dis nie meer ’n vraag of dit gaan kom nie, maar hoe ons daar­op gaan re­a­geer. Die an­der ding wat baie dui­de­lik is, is dat ons al­mal in die­self­de boot­jie is. So, ons gaan óf al­mal moet saam­werk om wa­ter te spaar óf ons gaan al­mal saam suf­fer.
Lees ons vol­le­di­ge be­rig oor die waterkrisis op bladsy 10, maar hou ook die nuus dop, want daar is daag­liks nu­we ver­wik­ke­lin­ge.
Die an­der ding van Ja­nu­a­rie is dat dit ’n mens mos al­tyd die kans gee om ’n nu­we blad om te slaan en met nu­we oë na jou le­we te kyk. Dis nóú die tyd om plan­ne te maak, lank ver­ge­te doel­wit­te af te stof en weer te pro­beer om jou dro­me waar te maak. Ons voor­blad­ge­sig Jo-Ann S­trauss is net die mens om jou op te reg­te pad te sit. Sy glo reg­tig al­les is moont­lik en soek nog steeds ge­leent­he­de vir groei, al het sy reeds so baie be­reik!
As jy inspirasie soek om oor te be­gin, is El­ton Pul­len se sto­rie (bl. 18) ’n móét!
Tot vol­gen­de week,